LĪGUMS Nr. 1/4-2.1/_____-2026
par veļas mazgāšanas un ķīmiskās tīrīšanas pakalpojumu

Mārupē	Līguma parakstīšanas datums un vieta ir
pēdējā pievienotā droša elektroniskā paraksta
un tā laika zīmoga pievienošanas datums un vieta
Mārupes novada pašvaldība, reģ.Nr.90000012827, tās izpilddirektors ______, kurš rīkojas uz Mārupes novada pašvaldības nolikuma pamata, (turpmāk – Pasūtītājs), no vienas puses,
un 
_______________________, reģ. Nr. ____________, tās _____________, kurš rīkojas uz ______________ pamata, (turpmāk – Izpildītājs), no otras puses, Pasūtītājs un Izpildītājs abi kopā saukti arī Puses, 
pamatojoties uz iepirkuma “Veļas mazgāšanas un ķīmiskās tīrīšanas pakalpojums Mārupes novada pašvaldības iestādēm”, identifikācijas Nr. MNP 2026/89 (turpmāk – Iepirkums) rezultātiem, noslēdz šādu līgumu (turpmāk – Līgums):
1. Līguma priekšmets
Pasūtītājs uzdod, bet Izpildītājs apņemas par atlīdzību, saskaņā ar Tehnisko specifikāciju-tehnisko piedāvājumu (turpmāk – 1. pielikums) un Izpildītāja iesniegto finanšu piedāvājumu (turpmāk – 2.pielikums) ar saviem materiāliem, darbaspēku un iekārtām veikt Mārupes novada pašvaldības iestāžu veļas mazgāšanu ar mazgāšanas līdzekļiem, gludināšanu un ķīmisko tīrīšanu (turpmāk – Pakalpojums).
Pakalpojuma cenas ir spēkā visā Līguma darbības laikā.
Izpildītājs garantē, ka Pakalpojums atbilst spēkā esošiem valsts standartiem vai citos normatīvajos aktos noteiktajām Pakalpojuma kvalitātes un atbilstības prasībām.
Pakalpojuma izpildes vieta – Mārupes novada administratīvā teritorija.
Pasūtītājs var pasūtīt arī citas veļas sortimenta mazgāšanu vai ķīmisko tīrīšanu nekā norādīts 1. pielikumā.
2. Līguma summa un norēķinu kārtība
[bookmark: _Ref490639157]Līguma summa bez pievienotās vērtības nodokļa (turpmāk – PVN) ir līdz 41 999,99 EUR (četrdesmit viens tūkstotis deviņi simti deviņdesmit deviņi euro un 99 centi). PVN tiek maksāts saskaņā ar Latvijas Republikā spēkā esošo nodokļa likmi.
Pasūtītājam ir tiesības neizlietot visu Līguma summu.
Līguma 2. pielikumā norādītās cenas ietver visus izdevumus par Pakalpojuma izpildi, tai skaitā, veļas pieņemšanu Pasūtītāja atrašanās vietā, svēršanu, mazgāšanu, gludināšanu, šķirošanu, izkraušanu, tīrās veļas piegādi Pasūtītājam un ar ķīmisko tīrīšanu saistītās izmaksas (t.sk. transporta izmaksas), visus nodokļus un nodevas, kā arī citas izmaksas, kas attiecas uz Pakalpojuma izpildi.
Izpildītājs sagatavo rēķinu strukturētā (mašīnlasāmā) XML (Extensible Markup Language) formātā un tai jāatbilst PEPPOL BIS Billing 3.0 specifikācijai. Izpildītājs rēķinā norāda Pasūtītāja struktūrvienības kodu (lauks: <cbc:BuyerReference>)  un (lauks: <cbc:Note>) Pasūtītāja Līguma reģistrācijas numuru. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>). Struktūrvienību kodu saraksts Līguma 3. pielikumā. Pasūtītājs nepieņem un neapmaksā neatbilstoši Līguma noteikumiem noformētu rēķinu.
Par Pakalpojuma izpildi Pasūtītājs veic samaksu Izpildītājam pārskaitot maksājumu uz Izpildītāja rēķinā norādīto bankas kontu 30 (trīsdesmit) dienu laikā no Līgumā noteiktā kārtībā nodošanas – pieņemšanas akta abpusējas parakstīšanas un Izpildītāja rēķina iesniegšanas dienas.
Izpildītājs izraksta un iesniedz rēķinu Pasūtītājam ne ātrāk kā dienā, kad abpusēji parakstīts nodošanas-pieņemšanas akts. 
Rēķinā tiek norādīts Līguma numurs, Pasūtītāja iestādes nosaukums, Pakalpojuma veids, apjoms un tā izcenojums, kopējā cena, PVN likme un kopējā cena ar PVN. Rēķins par Pakalpojuma izpildi jāizraksta katrai pašvaldības iestādei atsevišķi.
Pasūtītājs nepieņem un neapmaksā rēķinu, kurš nav atbilstoši Līguma noteikumiem noformēts un kamēr abpusēji nav parakstīts nodošanas – pieņemšanas akts Līgumā atrunātajā kārtībā.
Par rēķina apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
3. Līguma izpildes kārtība un termiņi
[bookmark: _Ref168591129][bookmark: _Ref479064624][bookmark: _Ref490226474]Izpildītājs veic veļas mazgāšanas pakalpojuma izpildi pēc attiecīgā Pasūtītāja pieprasījuma saņemšanas ierodoties Pasūtītāja norādītajā vietā netīrās veļas saņemšanai un pēc Pakalpojuma izpildes nogādājot Pasūtītajam tīro veļu. Pakalpojuma uzsākšanas un izpildes laiks, kā arī tīrās veļas piegādes laiks tiek saskaņots ar attiecīgo Pasūtītāja atbildīgo personu. Pasūtītājs pieprasījumu veic ne retāk kā vienu reizi 2 (divās) nedēļās.
Kapu dvieļu mazgāšanu un ķīmiskās tīrīšanas pakalpojumu Pasūtītājs pasūta pēc nepieciešamības ievērojot Līguma 3.1. punktā noteikto kārtību.
Pasūtītājs netīro veļu nodod Izpildītājam ar nodošanas – pieņemšanas aktu, kurā tiek uzrādīts veļas sortiments, skaits, svars (kg), nodošanas datums. Nodošanas – pieņemšanas akts tiek sastādīts divos eksemplāros, kuru Puses paraksta uz vietas, no kuriem viens paliek pie Pasūtītāja, bet otrs pie Izpildītāja.
Izpildītājs pēc izpildīta Pakalpojuma tīro veļu nodod Pasūtītājam ar nodošanas – pieņemšanas aktu, kurā tiek uzrādīts veļas sortiments, skaits, svars (kg), un piegādes datums. Nodošanas – pieņemšanas akts tiek sastādīts divos eksemplāros, kuru Puses paraksta uz vietas, no kuriem viens paliek pie Pasūtītāja, bet otrs pie Izpildītāja.
Veļas transportēšanu no Pasūtītāja uz Izpildītāja mazgāšanas – tīrīšanas punktu un atpakaļ, veic Izpildītājs ar savu transportu. Atsevišķa samaksa par transporta pakalpojumiem netiek piemērota.
Gadījumā, ja Pakalpojuma izpildes rezultātā ir deformēta, bojāta vai nozaudēta Izpildītājam nodotā veļa, tad Izpildītājam ir pienākums aizvietot deformēto, bojāto vai nozaudēto veļu pret līdzvērtīgu saņemtajai, tās kvalitāti un vizuālo izskatu saskaņojot ar Pasūtītāju.
[bookmark: _Ref534889879]Ja Pasūtītājam ir iebildumi par Pakalpojuma izpildes kvalitāti, Pasūtītājs informē Izpildītāju, zvanot pa tālruni +371 ____________, sagatavo defektu aktu un nosūta to elektroniski, e-pastā (bez droša elektroniska paraksta) Izpildītājam. Izpildītājam ir pienākums veikt atkārtotu Pakalpojuma sniegšanu uz sava rēķina (pieņemot, mazgājot/gludinot un nogādājot atpakaļ Pasūtītājam), laikā, kas nav ilgāks par 2 (divām) darbdienām, skaitot no brīža, kad ir konstatētas Līguma punktā noteiktās neatbilstības, par konstatētajām neatbilstībām sastādot defektu aktu.
Ja Izpildītājs neceļ iebildumus, tomēr Līguma 3.7. punktā norādītajā termiņā nenovērš trūkumus, tad Pasūtītājam ir tiesības minēto trūkumu novēršanai uz Izpildītāja rēķina pieaicināt citu personu.
Atbildīgās kontaktpersonas Līguma saistību izpildē:
3.1.1. [bookmark: _Ref168579070] no Pasūtītāja puses ar tiesībām parakstīt nodošanas – pieņemšanas aktu:_________. Iestāžu pilnvarotās personas norādītas Līguma 4. pielikumā;
3.1.2. [bookmark: _Ref534895082]no Izpildītāja puses______________________________.
Ja Līguma izpildes laikā Pasūtītājam ir nepieciešams veikt izmaiņas kontaktpersonu sarakstā, Pasūtītāja 3.9.1. punktā norādītā kontaktpersona par to informē Izpildītāju, nosūtot informāciju elektroniski Līguma 3.9.2. punktā norādītajai Izpildītāja kontaktpersonai.
4. Garantijas un kvalitāte
[bookmark: _Ref506207127][bookmark: _Ref478980575]Izpildītājs, parakstot šo Līgumu, garantē Pakalpojuma kvalitatīvu un savlaicīgu izpildi.
[bookmark: _Ref506207134]Izpildītājs, parakstot šo Līgumu, garantē, ka tam ir un būs visas nepieciešamās speciālās atļaujas, licences vai sertifikāti šajā Līgumā atrunātā Pakalpojuma izpildei visā Līguma darbības periodā.
Dodot šī Līguma punktos 4.1., 4.2. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
5. Pušu atbildība
Par nesavlaicīgu Līgumā noteikto saistību izpildes termiņu kavējumu, Izpildītājs maksā Pasūtītājam līgumsodu 50,00 EUR apmērā par katru kavējuma dienu, bet ne vairāk kā 10 % (desmit procenti) no Līguma 2.1. punktā atrunātās summas.
Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā.
Ja Pasūtītājs vienpusēji izbeidz Līgumu Līguma 7.3. punktā noteiktajos gadījumos, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā.
[bookmark: _Ref168581868]Ja Izpildītājs kavē Pakalpojuma izpildes uzsākšanu ilgāk par 5 (piecām) kalendārām dienām vai Pakalpojuma izpildes termiņu ilgāk kā par 10 (desmit) kalendārām dienām, Pasūtītājs ir tiesīgs vienpusēji izbeigt Līgumu atbilstoši 7.3. punktam.
Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,1% (nulle komats viens procents) no neapmaksātā rēķina summas par katru kavējuma dienu, bet ne vairāk kā 10% (desmit procenti) no Līguma 2.1. punktā noteiktās summas. 
Līgumā noteikto līgumsodu apmaksa tiek veikta 10 (desmit) darba dienu laikā pēc attiecīgās Puses rēķina par līgumsoda samaksu izrakstīšanas dienas. Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.
Līgumsoda samaksa neatbrīvo Puses no to saistību izpildes.
Puses ir atbildīgas par to darbības/bezdarbības rezultātā otrai Pusei un trešajām personām nodarītajiem tiešajiem zaudējumiem.
6. Nepārvarama vara
Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama saistību izpilde.
Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.
7. Līguma darbība
Līgums stājas spēkā no tā abpusējas parakstīšanas dienas. Līguma darbības termiņš ir spēkā līdz īsākajam no šādiem termiņiem:
7.1.1. 24 (divdesmit četri) mēneši no Līguma abpusējas parakstīšanas dienas;
7.1.2. Līguma summa ir izlietota.
Puses var izskatīt iespēju pagarināt Līguma darbības termiņu, nepārsniedzot Līguma 2.1. punktā noteikto summu.
[bookmark: _Ref506206624][bookmark: _Ref491157261][bookmark: _Ref491677986]Pasūtītājam ir tiesības vienpusēji izbeigt Līgumu pirms termiņa bez Pušu rakstiskas vienošanās par to 10 (desmit) dienas iepriekš rakstveidā paziņojot Izpildītājam, ja:
7.1.3. notikusi Izpildītāja labprātīga vai piespiedu likvidācija;
7.1.4. pret Izpildītāju uzsākta maksātnespējas procedūra;
7.1.5. nepilda vai nepienācīgi pilda kādu no Līguma nosacījumiem un tas tiek veikts atkārtoti, par ko tiek sagatavots akts. Šāda akta sagatavošana notiek rakstveidā, piedaloties Pasūtītājam un Izpildītājam;
7.1.6. Līguma 5.4. punktā noteiktajos gadījumos;
7.1.7. pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā un kļūst par Līguma sastāvdaļu ar to abpusēju parakstīšanas dienu.
Pusēm abpusēji vienojoties, ir tiesības izbeigt Līgumu.
8. Strīdu risināšanas kārtība
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts saskaņā ar Latvijas Republikas normatīvajiem aktiem Latvijas Republikas vispārējās instances tiesā.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
9. Citi noteikumi
Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.
Ja Izpildītājs tiek reorganizēts, Līgums paliek spēkā un tā noteikumi ir saistoši tā saistību un tiesību pārņēmējam.
Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad tos ir parakstījušas abas Puses.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi, faksu vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Izpildītājam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 10 (desmit) darba dienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
Līgums ir sagatavots un parakstīts elektroniski. 
10. Pušu rekvizīti un paraksti

